Hautmont (Lomanha)
Hautmont (Haumont en francés) es una anciana comuna lomanhòla, situada dens le departament de Tarn e Garona e la region d', ancianament de Miègjorn-Pirenèus. Es dens la comuna d'Esparçac dempèi 1821.

Geografia
Le vilatge e le castèth son sus un planèr près de la RD 93, pas luenh de la RD 3 entre La Vit e Bèumont de Lomanha.

Toponimia
Las fòrmas ancianas son Sanctus Laurentius de Faumonte (citat per Moulenq), Favomonte (hons Doat). La capèra deu castèth es escrita N.D. (Nòsta Dauna) sus la mapa de Cassini. Meileu qu'un nom germanic Almund (Schmittlein) o que au mont dambe article contractat, le nom representa lo resultat deus mots latins altum e montem, « haut mont », com per los Montaut dens un òrde diferent. La prononciacion es [awmun] (h- iniciala es quasi muda dens aquera partida de la Gasconha) .

Istòria
Pendent l'Ancian Regime, Hautmont èra de l'eleccion de Lomanha, donc de la província de Gasconha, de la generalitat d'Aush, de la diocèsi de Montauban e de la senescaucia de Lomanha. Tanlèu 1790, Hautmont èra deu canton de Bèumont de Lomanha. La comuna d'Hautmont estó incorporada a Esparçac per ordenança deu 24 d'octobre 1821 .

Hautmont èra parròpia . I a encara ua glèisa (Sent Laurenç) e un cementèri.

Demografia

 Le n° INSEE es estat cambiat per rasons practicas.

Lòcs e monuments
 Castèth de Hautmont (238 m) 
 Vistas suus Pirenèus prèp deu castèth d'aiga, a 245 m d'altitud, per vent de sud, mès las mei bèras son a Esparçac.
 La Pietà de la glèisa de Sent Laurenç de Hautmont, en husta policròma, de la fin deu sègle XV, es ara a Esparçac. Classada monument istoric le 9 d'abriu 1956 .

Personalitats ligadas dambe'u quartièr

Véser tanben

Nòtas e referéncias